CELEX: 42012D0494
Language: sk
Date: 2012-03-23 00:00:00
Title: 2012/494/EÚ: Rozhodnutie zástupcov vlád členských štátov zasadajúcich v Rade z  23. marca 2012 o poverení začať rokovania o medzinárodnej dohode o založení Nadácie EÚ – LAK ako medzinárodnej organizácie

6.9.2012   
            
            
               SK
            
            
               Úradný vestník Európskej únie
            
            
               L 240/2
            
         ROZHODNUTIE ZÁSTUPCOV VLÁD ČLENSKÝCH ŠTÁTOV ZASADAJÚCICH V RADE
   z 23. marca 2012
   o poverení začať rokovania o medzinárodnej dohode o založení Nadácie EÚ – LAK ako medzinárodnej organizácie
   (2012/494/EÚ)
   ZÁSTUPCOVIA VLÁD ČLENSKÝCH ŠTÁTOV ZASADAJÚCI V RADE,
   so zreteľom na odporúčanie Európskej Komisie,
   keďže:
   
               (1)
            
            
               Mali by sa začať rokovania s cieľom uzavrieť medzinárodnú dohodu o založení Nadácie EÚ – LAK ako medzinárodnej organizácie medzi Európskou úniou a jej členskými štátmi na jednej strane a krajinami Latinskej Ameriky a Karibiku na strane druhej (ďalej len „dohoda“).
            
         
               (2)
            
            
               Komisia by sa mala formou rozhodnutia Rady poveriť rokovaním o ustanoveniach dohody, ktoré patria do právomoci Európskej únie.
            
         
               (3)
            
            
               Komisia by sa tiež mala poveriť, aby v mene členských štátov rokovala o ustanoveniach dohody, ktoré patria do právomoci členských štátov,
            
         PRIJALI TOTO ROZHODNUTIE:
   Článok 1
   Komisia sa týmto poveruje začať rokovania o medzinárodnej dohode o založení Nadácie EÚ – LAK ako medzinárodnej organizácie medzi Európskou úniou a jej členskými štátmi na jednej strane a krajinami Latinskej Ameriky a Karibiku na strane druhej (ďalej len „dohoda“).
   Článok 2
   1.   Komisia sa týmto poveruje rokovať v mene členských štátov Európskej únie o ustanoveniach dohody, ktoré patria do právomoci členských štátov.
   2.   Zástupca členského štátu, ktorý vykonáva rotujúce predsedníctvo Rady, sa môže na rokovaniach zúčastniť spolu s Komisiou.
   Článok 3
   Rokovania sa povedú na základe smerníc na rokovania stanovených v dodatku k rozhodnutiu Rady 2012/493/EÚ z 23. marca 2012 o poverení začať rokovania o medzinárodnej dohode o založení Nadácie EÚ – LAK ako medzinárodnej organizácie (1).
   Článok 4
   Pri rokovaniach sa konzultuje s pracovnou skupinou pre Latinskú Ameriku (COLAT/AMLAT), ktorá bude konzultovaná v plnom rozsahu pred každou sériou rokovaní o navrhovaných usmerneniach na rokovania a ktorej sa podá správa o pokroku v rokovaniach po každom zasadnutí.
   Článok 5
   Toto rozhodnutie je určené Komisii.
   
      V Bruseli 23. marca 2012
      
         
            Za zástupcov vlád členských štátov zasadajúcich v Rade
         
         
            predsedníčka
         
         C. ASHTON
      
   
   
      (1)  Pozri stranu 1 tohto úradného vestníka.